Arab qabilalarining umumiy roʻyxati. Arab qabilalari roʻyxatida islomdan oldingi va islomdan keyingi arab qabilalari alifbo tartibida koʻrsatib oʻtilgan. Arab qabilalari oʻz tarixi davomida bugungi Arabiston yarim orolining janubiy hududlari hamda Suriya va Iroqda koʻchmanchi, yarim koʻchmanchi va oʻtroq hayot tarzida yashab kelgan. Hududning iqlimi qurgʻoqchilligi, dehqonchilik va savdo-sotiq uchun yaroqsiz boʻlganligi sababli ular asosan koʻchmanchi tarzda yashashgan. Arab qabilalari yashaydigan hududlar odatda Hijoz, Tihama, Nejd va Yaman deb atalib kelingan. Hijoz, Markaziy va Shimoliy Arabistonda yashovchi arab qabilalarining ajdodlari Adnan, Yaman va Janubiy Arabistonda yashovchi arab qabilalarining ajdodlari esa Kahtanlar sifatida qabul qilingan.